સોનુ નિગમનો વિવાદ. ગાયક સોનુ નિગમે અઝાનના ઘોંઘાટ અંગે વિવાદ જગાવતું ટ્વીટ કર્યું તેના પગલે વિવાદ સર્જાયો હતો. સોનુએ કહ્યું હતું કે બીજા પર આ પોતાનો પંથ થોપવાનો પ્રયાસ છે. સોનુ નિગમે કહ્યું હતું કે તે મુસ્લિમ નથી. તેણે સવારમાં અઝાનના અવાજથી ઊઠી જવું પડે છે. તેણે કહ્યું હતું કે મંદિર અને મસ્જિદમાં લાઉડ સ્પીકર દ્વારા આ રીતે ઘોંઘાટ કરાય છે તે ગુંડાગીરી જ છે. તેણે એમ પણ દલીલ કરી હતી કે જ્યારે મોહમ્મદ સાહેબ હતા ત્યારે તો વીજળી નહોતી તો પછી અત્યારે તેનો ઉપયોગ કરીને ઘોંઘાટ કેમ કરાય છે? સોનુ નિગમના સમર્થનમાં ગાયક શાન, અભિજિત, મીત બ્રધર્સ, કૈલાસ ખેર, સોના મહાપાત્રા વગેરે આગળ આવ્યાં હતાં. બધાએ એક સૂરે કહ્યું હતું કે કોઈએ પોતાનો ધર્મ બીજા પર થોપવો ન જોઈએ.